Kėdainių rajono savivaldybė, vadovaudamasi Kėdainių rajono savivaldybės tarybos 2026 m. birželio 26 d. sprendimu Nr. TS-180 „Dėl valstybei nuosavybės teise priklausančių žemės ūkio paskirties hidrotechnikos kompleksų nuomos“, 10 metų viešojo nuomos elektroninio konkurso būdu hidroenergetikai pagal toliau pateiktas nuomos sąlygas nuomoja Labūnavos tvenkinio hidrotechnikos kompleksą ant Barupės upės, esantį Kėdainių r. sav., Pelėdnagių sen., Labūnavos k., plane pažymėtą U1-11, unikalus numeris 4400-5953-0460, naudojimo paskirtis – hidrotechniniai statiniai. Nuomos terminas – 120 mėnesių, skaičiuojant nuo Statinio perdavimo–priėmimo akto pasirašymo dienos. Pradinis mėnesinis nuomos mokestis – 745 Eur. Nuomininkas nuompinigius pagal nuomotojo pateiktą sąskaitą-faktūrą už praėjusį mėnesį į nuomos sutartyje nurodytą nuomotojo sąskaitą banke turi sumokėti iki kiekvieno mėnesio 10 d. Nuomininkas, sutartyje nustatytu laiku nesumokėjęs nuompinigių, moka 0,05 proc. dydžio delspinigius už kiekvieną pradelstą dieną. Minimalus nuomos kainos didinimo intervalas – 100 Eur. Konkurso dalyvio registravimo mokesčio dydis 55 Eur iki registravimosi nuomos konkurso dalyviu pradžios turi būti sumokėtas į Kėdainių rajono savivaldybės administracijos sąskaitą Nr. LT02 7044 0600 0619 6810 AB SEB banke. Registravimo mokestis negrąžinamas ir neįskaitomas į nuomos kainą. Vandens telkiniai hidroenergetikai naudojami ir priežiūra vykdoma Lietuvos Respublikos vandens įstatymo nustatyta tvarka. Paviršinį vandenį naudojantiems asmenims turi būti sudarytos sąlygos naudoti paviršinį vandenį teisės aktų nustatyta tvarka. Statinio nuomininkas nuo nuomos sutarties ir perdavimo–priėmimo akto pasirašymo dienos perima iš Savivaldybės šio Statinio priežiūros funkcijas, nustatytas Lietuvos Respublikos teisės aktuose, ir pareigas, nustatytas nuomos sutartyje, ir atsako už jų nevykdymą ir / ar netinkamą vykdymą. Statinio nuomininkas neturi teisės išpirkti nuomojamą valstybės turtą. Nuomininkui, pagerinusiam valstybės turtą, turėtos išlaidos neatlyginamos. 
Konkursas vykdomas informacinių technologijų priemonėmis VĮ Registrų centro interneto svetainėje adresu www.evarzytines.lt. Skelbimas taip pat skelbiamas Savivaldybės interneto svetainėje adresu www.kedainiai.lt ir Savivaldybės socialiniame tinkle „Facebook“.

Už informacijos teikimą atsakingos Turto valdymo skyriaus vedėja Audronė Naujalienė, tel. + 370 611 57 376, el. p. audrone.naujaliene@kedainiai.lt ir Turto valdymo skyriaus vyriausioji specialistė Rasa Vaitkūnienė, tel. + 370 347 69 518, el. p. rasa.vaitkūniene@kedainiai.lt. Nuomojamą Statinį galima apžiūrėti iš anksto susitarus su už turto apžiūrą atsakinga Žemės ūkio skyriaus vyriausiąja specialiste Jolanta Šulciene, tel. + 370 347 69 534, el. p. jolanta.sulciene@kedainiai.lt. 
Konkurso dalyvių registracijos terminas 2026 m. rugpjūčio 24 d. 00:00 – 25 d. 23:59 val. Konkurso dalyvių registracijos tvirtinimo trukmė – 1 darbo diena. Konkurso dalyvių pradinio įnašo dydis – 3 mėnesių pradinio nuompinigių dydžio suma (2 235 Eur) turi būti sumokėta į Kėdainių rajono savivaldybės administracijos sąskaitą Nr. LT02 7044 0600 0619 6810 AB SEB banke iki registravimosi nuomos konkurso dalyviu pradžios. Pradinis įnašas nelaimėjusiems konkurso dalyviams grąžinamas per 5 darbo dienas nuo nuomos konkurso pabaigos. 
Konkursas vyks 2026 m. rugpjūčio 27 d. 09:00 val. – rugpjūčio 28 d. 13:59 val. 
Turto valdytojas turto nuomos sutartį pasirašo su turto nuomos konkurso laimėtoju arba jo įgaliotu atstovu ne anksčiau kaip per 5 darbo dienas ir ne vėliau kaip per 10 darbo dienų nuo nuomos konkurso pabaigos dienos. Jeigu konkurso dalyvis, pripažintas konkurso laimėtoju, atsisako sudaryti nuomos sutartį arba nepranešęs, kad negali nurodytu laiku atvykti pasirašyti nuomos sutarties, neatvyksta pasirašyti nuomos sutarties, pradinis įnašas jam negrąžinamas. 

